Ζλάταν Ιμπραχίμοβιτς

Ο Ζλάταν Ιμπραχίμοβιτς (Zlatan Ibrahimović, με ορθή σουηδική προφορά την Ζλόταν Ιμπραχίμοβιτς, γεννήθηκε 3 Οκτωβρίου 1981) είναι Σουηδός πρώην διεθνής ποδοσφαιριστής που αγωνιζόταν ως κεντρικός επιθετικός. Θεωρείται ως ένας από τους κορυφαίους επιθετικούς του 21ου αιώνα, έχοντας σημείωσει περισσότερα από 500 τέρματα σε επίσημους αγώνες. Είναι κάτοχος του ρεκόρ διεθνών τερμάτων της Εθνικής Σουηδίας.

 Γεννήθηκε στο Μάλμε της Σουηδίας, από Βόσνιο πατέρα και μητέρα από την Κροατία που μετανάστευσαν στη Σουηδία. Μεγάλωσε σε προβληματικό οικογενειακό περιβάλλον και αρχικά αγωνίστηκε στις τοπικές ομάδες Μάλμε και Μπάλκαν. Αργότερα έγινε μέλος της ομάδας νέων της Μάλμε. Πρώτα χρόνια Το 1999 υπέγραψε το πρώτο του επαγγελματικό συμβόλαιο με τη Μάλμε ΦΦ, σε ηλικία 18 ετών. Στην πρώτη του σεζόν, η ομάδα υποβιβάστηκε στη Β' κατηγορία, τερματίζοντας 13η στο πρωτάθλημα, αλλά ο Ιμπραχίμοβιτς παρέμεινε στην ομάδα. Την επόμενη χρονιά, η ομάδα ανέβηκε ξανά στην πρώτη κατηγορία, με τον Ιμπραχίμοβιτς να σκοράρει 12 φορές. Χάρις στις επιδόσεις αυτές, ο προπονητής της Άρσεναλ, Αρσέν Βενγκέρ κινητοποιήθηκε για την απόκτησή του, χωρίς όμως επιτυχία. ΑΦΚ Άγιαξ Το καλοκαίρι του 2001, ο Άγιαξ δαπάνησε 7,8 εκατομμύρια ευρώ για να τον αποκτήσει, κάνοντάς τον με αυτόν τον τρόπο τον ακριβότερο Σουηδό ποδοσφαιριστή. Ωστόσο, τον πρώτο καιρό δεν είχε ιδιαίτερο χρόνο συμμετοχής με τον κόουτς Αντριάανσε. Από το Νοέμβριο, με νέο προπονητή τον Ρόναλντ Κούμαν κατάφερε να αποκτήσει θέση βασικού στην ομάδα. Στην πρώτη του χρονιά κατέκτησε το νταμπλ στην Ολλανδία. Το 2002 έκανε το ντεμπούτο του στο Τσάμπιονς Λιγκ και το 2003 κατέκτησε το Σούπερ Καπ. Τη σεζόν 2003–04 κατάφερε να κατακτήσει με τον Άγιαξ το πρωτάθλημα για δεύτερη φορά. Τον Αύγουστο του 2004, σε φιλικό αγώνα μεταξύ της Ολλανδίας και της Σουηδίας, τραυμάτισε τον συμπαίκτη του στον Άγιαξ και παίκτη της εθνικής Ολλανδίας Ράφαελ Φαν ντερ Φάαρτ. Ο Φαν ντερ Φάαρτ τον κατηγόρησε για εσκεμμένη πράξη, αναγκάζοντας τη διοίκηση της ομάδας να αναζητήσει ομάδα για να παραχωρήσει τον Ιμπραχίμοβιτς. Γιουβέντους ΦΚ Λίγο πριν το τέλος της καλοκαιρινής περιόδου, η Γιουβέντους απέκτησε τον Ιμπραχίμοβιτς έναντι 19 εκατομμυρίων ευρώ. Γρήγορα πήρε θέση βασικού, κυρίως λόγω του τραυματισμού του συμπαίκτη του Νταβίντ Τρεζεγκέ. Στην πρώτη του σεζόν με τη Γιουβέντους, σημείωσε 16 τέρματα και κατέκτησε το Ιταλικό πρωτάθλημα. Την επόμενη σεζόν, ο προπονητής της ομάδας, Φάμπιο Καπέλλο, προτίμησε να τον χρησιμοποιήσει σε διαφορετικό ρόλο, προκαλώντας τη δυσαρέσκεια του παίκτη. Παρ' όλα αυτά, κατάφερε και σημείωσε 10 γκολ και έδωσε αρκετές σημαντικές ασίστ. Η Γιουβέντους κατέκτησε για δεύτερη συνεχή χρονιά το πρωτάθλημα. Τον Ιούλιο του 2006, λόγω του σκανδάλου Καλτσιόπολι, η Γιουβέντους υποβιβάστηκε στη δεύτερη κατηγορία και της αφαιρέθηκαν τα δύο τελευταία της πρωταθλήματα. Αυτό ανάγκασε πολλούς παίκτες, συμπεριλαμβανομένου του Ιμπραχίμοβιτς να αποχωρήσουν από την ομάδα. Ίντερ Τον Αύγουστο του 2006 μεταγράφηκε στην Ίντερ για το ποσό των 25 εκατομμυρίων ευρώ, λίγες μέρες μετά την μεταγραφή του συμπαίκτη του στη Γιουβέντους Πατρίκ Βιεϊρά. Όπως δήλωσε ο ίδιος, ήταν ένα παιδικό όνειρο να παίξει για την Ίντερ. Στο πρώτο του παιχνίδι, πέτυχε ένα γκολ και μοίρασε μία ασίστ. Συνολικά, στη διάρκεια της σεζόν 2006–07 πέτυχε 15 γκολ, βοηθώντας την ομάδα να κατακτήσει το ιταλικό πρωτάθλημα έπειτα από 17 ολόκληρα χρόνια. Η επιτυχία αυτή επαναλήφθηκε και τη σεζόν 2007–08, πετυχαίνοντας 17 γκολ σε 26 παιχνίδια πρωταθλήματος, όπως και την περίοδο 2008–09, όταν αναδείχτηκε πρώτος σκόρερ στο πρωτάθλημα με 25 γκολ. Ακόμη, με την Ίντερ κατέκτησε δύο Σούπερ Καπ, το 2006 και 2008. Στην Ιταλία έγιναν αισθητά τα χαρακτηριστικά του παιχνιδιού του που διακρίνονταν για τη δύναμη, τη μαχητικότητα και την ικανότητα στις ντρίμπλα παρά το ύψος του, που του έδινε πάντα το ασυναγώνιστο στον αέρα. Οι οπαδοί της Ίντερ του έδωσαν το προσωνύμιο «Ίμπρα Κατάμπρα» λόγω των μαγικών του κινήσεων (ασίστ και γκολ). Μπαρτσελόνα Μετά από σκληρές και μακροχρόνιες διαπραγματεύσεις, η Μπαρτσελόνα κατάφερε να αποκτήσει τον Ιμπραχίμοβιτς, προσφέροντας στην Ίντερ 50 εκατομμύρια ευρώ και τον Σαμουέλ Ετό ως αντάλλαγμα, ανεβάζοντας την αξία της μεταγραφής στα 75 εκατομμύρια ευρώ. Με αυτόν τον τρόπο, η μεταγραφή του έγινε η δεύτερη πιο ακριβή στον κόσμο, μετά από αυτήν του Κριστιάνο Ρονάλντο στη Ρεάλ Μαδρίτης το ίδιο καλοκαίρι. Πάνω από 60.000 φίλαθλοι βρέθηκαν το Καμπ Νόου στην παρουσίαση του παίκτη. Στα δύο πρώτα παιχνίδια με τη φανέλα των Καταλανών κατάφερε να κατακτήσει δύο τίτλους, το ισπανικό και το ευρωπαϊκό Σούπερ Καπ. Στη συνέχεια της σεζόν σημείωσε αρκετά σημαντικά τέρματα σε όλες τις διοργανώσεις, μεταξύ άλλων στο Ελ Κλάσικο κόντρα στη Ρεάλ και το Τσάμπιονς Λιγκ κόντρα στη Στουτγκάρδη. Τελείωσε τη σεζόν 2009–10 έχοντας σκοράρει 16 γκολ στο πρωτάθλημα και έχοντας επιπλέον κατακτήσει το Παγκόσμιο Κύπελλο Συλλόγων και το ισπανικό πρωτάθλημα. Αργότερα, το καλοκαίρι του 2010, κατέκτησε για δεύτερη φορά το ισπανικό Σούπερ Καπ. Μετά, μεταγράφηκε στην ιταλική Μίλαν, με την οποία κατέκτησε το πρωτάθλημα, σημειώνοντας 14 γκολ. Παρί Σεν Ζερμέν Ο στόχος της μεταγραφής, η οποία πραγματοποιήθηκε από τους νέους Άραβες ιδιοκτήτες της Παρί Σεν Ζερμέν, ήταν η κατάκτηση του πρωταθλήματος και η πορεία στο Τσάμπιονς Λιγκ, στο πλαίσιο της καθιέρωσης της ομάδας στην κορυφή των ευρωπαϊκών συλλόγων, γι' αυτό και ακολούθησαν και άλλες ηχηρές μεταγραφές οι οποίες πλαισιώνουν το Σουηδό σε αυτή την νέα εποχή για την Παρί. Παρέμενε τέσσερα χρόνια κατακτώντας ισάριθμα πρωταθλήματα και δύο Κύπελλα Γαλλίας, ενώ είχε την πιο παραγωγική περίοδο της καριέρας του με τρεις τίτλους πρώτου σκόρερ: 2013 (30 γκολ), 2014 (26 γκολ) και 2016 (38 γκολ), ενώ συνολικά σημείωσε 156 γκολ σε 180 επίσημους αγώνες. Τελευταία χρόνια Ακολούθησε διετής παραμονή του στη Μάντσεστερ Γιουνάιτεντ και ισόχρονη στη Μέιτζορ Λιγκ Σόκερ, όπου η ατομική του παρουσία ήταν επιτυχημένη, ώστε παρά τα 39 του χρόνια το 2020 επανήλθε στη Μίλαν. Την πρώτη του χρονιά η ομάδα επανήλθε στις κορυφαίες θέσεις του πρωταθλήματος (δεύτερη), ενώ τη δεύτερη η Μίλαν κατέκτησε το πρωτάθλημα μετά από επτά χρόνια. Σκοράροντας ασυνήθιστα για την ηλικία του η συμβολή του ήταν σημαντική στην ανάκαμψη της ομάδας. Ένας τραυματισμός το 2022 δεν του επέτρεψε να συνεχίσει για όσο θα επιθυμούσε και αποχώρησε από την ενεργό δράση τον Ιούνιο του 2023 λίγο πριν κλείσει τα 42 του χρόνια. Το ταλέντο του του χάρισε εμφανίσεις με τις μικρές σουηδικές εθνικές μέχρι το 2001, όταν έκανε το ντεμπούτο του για την Εθνική ανδρών της Σουηδίας με την οποία αγωνίστηκε σε τρία Παγκόσμια Κύπελλα και σε ισάριθμα Ευρωπαϊκά. Στις διοργανώσεις του 2004 και 2012 σημείωσε το καλύτερο γκολ των αγώνων. Είναι κάτοχος του ρεκόρ τερμάτων στην ιστορία της Σουηδίας με 62 γκολ σε 122 αγώνες, ενώ παρείχε και 25 ασίστ. Το 2013 κέρδισε το Βραβείο Πούσκας για το γκολ του σε φιλικό αγώνα απέναντι στην Αγγλία (14 Νοεμβρίου 2012), ένα ανάποδο "ψαλίδι" σχεδόν από το κέντρο του γηπέδου. Άγιαξ Πρωτάθλημα (2) : 2001–02, 2003–04 Κύπελλο KNVB : 2001–02 Johan Cruyff Shield : 2002Γιουβέντους Πρωτάθλημα (2) : 2004–05, 2005–06 (και οι δύο αφαιρέθηκαν λόγω σκανδάλου Calciopoli)Ίντερ Μιλάνου Πρωτάθλημα (3) : 2006–07, 2007–08, 2008–09 Σούπερ Καπ Ιταλίας (2) : 2006, 2008Μπαρτσελόνα Παγκόσμιο Κύπελλο Συλλόγων FIFA : 2009 Σούπερ Καπ UEFA : 2009 Πρωτάθλημα : 2009–10 Σούπερ Καπ Ισπανίας (2) : 2009, 2010Μίλαν Πρωτάθλημα (2) : 2010–11, 2021–22 Σούπερ Καπ Ιταλίας : 2011Παρί Σεν Ζερμέν Πρωτάθλημα (4) : 2012–13, 2013–14, 2014–15, 2015–16 Κύπελλο Γαλλίας (2) : 2014–15, 2015–16 Λιγκ Καπ (3) : 2013–14, 2014–15, 2015–16 Champions Trophy (3) : 2013, 2014, 2015Μάντσεστερ Γιουνάιτεντ Γιουρόπα Λιγκ : 2016–17 Κύπελλο EFL : 2016–17 FA Community Shield : 2016 Χρυσή Μπάλα 4η θέση: 2013 Golden Foot : 2012 Βραβείο καριέρας παίκτη Globe Soccer Awards : 2022 Βραβείο Πούσκας : 2013 FIFA FIFPro World XI : 2013 Ομάδα της Χρονιάς UEFA (4) : 2007, 2009, 2013, 2014 Ευρωπαϊκό Πρωτάθλημα UEFA Ομάδα της διοργάνωσης : 2012 UEFA Ομάδα της σεζόν: 2013–14 Ομάδα της σεζόν Γιουρόπα Λιγκ: 2016–17 Ευρωπαϊκό Πρωτάθλημα Ποδοσφαίρου 2004 : γκολ της διοργάνωσης : Ιταλία - Σουηδία Ευρωπαϊκό Πρωτάθλημα Ποδοσφαίρου 2012 : γκολ της διοργάνωσης : Σουηδία - Γαλλία Κορυφαίος πάροχος ασίστ UEFA Τσάμπιονς Λιγκ : 2012–13 Σέριε Α : Ξένος ποδοσφαιριστής της χρονιάς (5) : 2004–05, 2007–08, 2008–09, 2010–11, 2011–12 Ποδοσφαιριστής της Χρονιάς Σέριε Α (3) : 2007–08, 2008–09, 2010–11 Σέριε Α Ομάδα της Χρονιάς (2) : 2010–11 , 2011–12 Κορυφαίος σκόρερ (2) : 2008–09, 2011–12 Ιταλία Καλύτερος Ξένος Αθλητής: 2021 ΑΚ Μίλαν Hall of Fame Λιγκ 1 Καλύτερος επιθετικός της σεζόν : 2012–13 Καλύτερος ξένος παίκτης Λιγκ 1 (3) : 2012, 2013, 2014 Παίκτης της Χρονιάς Λιγκ 1 (3) : 2012–13, 2013–14, 2015–16 Λιγκ 1 Ομάδα της Χρονιάς (4) : 2012–13, 2013–14, 2014–15, 2015–16 Πρώτος σκόρερ της Λιγκ 1 (3) : 2012–13, 2013–14, 2015–16 Πρώτος σκόρερ Κυπέλλου Γαλλίας (2) : 2014–15, 2015–16 Πρώτος σκόρερ Λιγκ Καπ Γαλλίας : 2014–15 Χρυσό αστέρι France Football (2) : 2014, 2016 Παρί Σεν Ζερμέν Hall of Fame Η καλύτερη ομάδα της ιστορίας της Παρί Σεν Ζερμέν Πρώτος σκόρερ του Κυπέλλου EFL : 2016–17 MLS All-Star (2) : 2018, 2019 Καλύτερη ενδεκάδα MLS (2) : 2018, 2019 Νέος ποδοσφαιριστής της χρονιάς στο MLS : 2018 Βραβείο ESPY καλύτερου παίκτη MLS : 2019 IFFHS Καλύτερη ομάδα της Σουηδίας όλων των εποχών Διεθνές Βραβείο Σουηδού της Χρονιάς: 2013 Σουηδική προσωπικότητα ποδοσφαίρου της χρονιάς : 2002 Σουηδός αθλητής της χρονιάς (4) : 2008, 2010, 2013, 2015 Κατάλογος ποδοσφαιριστών ανδρών με 500 ή περισσότερα γκολ Κατάλογος ποδοσφαιριστών με τα περισσότερα τέρματα πρωταθλήματος Κατάλογος ποδοσφαιριστών ανδρών με 50 ή περισσότερα διεθνή γκολ Κατάλογος κορυφαίων διεθνών σκόρερ ποδοσφαίρου ανδρών ανά χώρα Zlatan Ibrahimović στο National Football Teams Παρουσίαση του Ζλάταν Ιμπραχίμοβιτς στην ιστοσελίδα της Μίλαν